Diari Oficial de la Generalitat Valenciana


Sumari del DOGV 3818, del 21-08-2000 (2000/6840)

Informació pública de l'esmena dels defectes observats per a la inscripció del projecte de reparcel·lació de la unitat d'execució del Molí Perico en el Registre de la Propietat.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   3818

Data del DOGV
:   21-08-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/6840


Organisme emissor
:   Ajuntament de Xàtiva

Tipus de document
:   Anunci

Informació pública de l'esmena dels defectes observats per a la inscripció del projecte de reparcel·lació de la unitat d'execució del Molí Perico en el Registre de la Propietat. [2000/F6840]
  
A l'objecte d'esmenar els defectes observats pel registrador de la propietat de Xàtiva per a la inscripció del projecte de reparcel·lació de la unitat d'execució Molí Perico, es procedeix a donar compte del procediment simplificat instruït per aquest ajuntament, de conformitat amb les disposicions legals en matèria de reparcel·lacions voluntàries: Reglament de Planejament Urbanístic per al desenvolupament i aplicació de la Llei sobre Règim del Sòl i Ordenació Urbana, aprovat pel Reial Decret 2.159/1978, de 23 de juny, i la Llei 6/1994, de 15 de novembre, Reguladora de l'Activitat Urbanística, a l'objecte d'esmenar els següents punts:
  
1. Respecte a la no-coincidència de les superfícies de les finques aportades a la reparcel·lació i la superfície total de la unitat d'execució; no-coincidència entre les superfícies adjudicades i la superfície total de la unitat d'execució; no fixar la indemnització d'edificació existent en les parcel·les aportades números 1 i 4; no- justificació de l'aprofitament de la parcel·la aportada número 2 i per tant la variació del compte de liquidació provisional que haurà d'englobar les discordances exposades. Per acord de la Comissió de Govern de data 5 de juny de 2000 es va aprovar la documentació tècnica aportada per Bercecoal Costa, SL, a l'objecte d'esmenar els defectes observats pel registrador de la propietat.
  
2. Respecte a l'adjudicació de les parcel·les números 3 i 5, de titularitat desconeguda, mitjançant acord de la Comissió de Govern de 31 de juliol de 2000 es va aprovar la documentació tècnica aportada per Bercecoal Costa, SL, mitjançant la qual es procedeix a l'adjudicació de parcel·les a les parcel·les de titularitat desconeguda números 3 i 5, aportades en el seu moment a la reparcel·lació. Si bé, de conformitat amb els criteris d'adjudicació establerts en l'article 60 de la Llei Reguladora de l'Activitat Urbanística, tan sols s'adjudica parcel·la a l'aportada amb el número 3 de titularitat desconeguda, se li adjudica la parcel·la número 4, i es fixa com a propietari l'administració amb caràcter fiduciari, de conformitat amb el que estableix l'article 10.2 del Reial Decret 1.093/1997, de 4 de juliol. No és procedent adjudicar parcel·la a l'aportada, de titularitat desconeguda, amb el número 5, per no poder adjudicar parcel·les inferiors a 90 metres quadrats.
  
Se sotmeten a informació pública les dites esmenes per un termini de 20 dies hàbils a comptar des de la publicació de l'anunci en el Diari Oficial de la Generalitat Valenciana, i serveix així mateix aquest anunci com a publicació de l'acord d'aprovació definitiva del projecte d'equidistribució, de conformitat amb el que es disposa en el Reial Decret 1.093/1997, de 4 de juliol, pel qual s'aproven les normes complementàries al Reglament d'Execució de la Llei Hipotecària sobre inscripció en el Registre de la Propietat d'actes de naturalesa urbanística.